
ΠΡΟΕΔΡΙΚΑ ΔΙΑΤΑΓΜΑΤΑ 


(!) 

Ίδρυση Ιερού Γυναικείου Ησυχαστηρίου ο «Άγιος Νεκτάριος» 
στην Κοινότητα Βασιλικού Κορινθίας της Ιερός Μητροπόλεως 
Κορίνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 39 παράγραφος 10 του Ν. 590/1977" «Περί 
του Καταστατικού Χάρτου της Εκκλησίας της Ελλάδος (Α-146). 

β) των άρθρων 108 και επόμενα του Αστικού Κώδικα. 

2. Την αριθμ. 48.305/21.11.1990 συμβολαιογραφική 
Πράξη του Συμβολαιογράφου Κορίνθου Ιωάννη Κωνσταντίνου 
Καλλίρη, με την οποία συνιστάται στη θέση Κοκκινιά της Κοινό¬ 
τητας Βασιλικού Κορινθίας Ίδρυμα Γυναικείου Κοινοβιακού Μο¬ 
ναστικού Ησυχαστηρίου, με την επωνυμία «ΙΕΡΟΝ ΓΥΝΑΙ¬ 
ΚΕΙΟ ΗΣΥΧΑΣΤΗΡΙΟΝ Ο ΑΓΙΟΣ ΝΕΚΤΑΡΙΟΣ». 

3. Τη σύμφωνη γνώμη της Ιεράς Συνόδου της Εκκλησίας της 
Ελλάδος, η οποία ενέκρινε την ίδρυση του Ησυχαστηρίου κατά τη 


Συνεδρία αυτής της 9.12.90, όπως τούτο αναφέρεται στο αριθμ. 
3042/17.12.90 έγγραφό της, με πρόταση του Υπουργού Εθνι¬ 
κής Παιδείας και Θρησκευμάτων, αποφασίζουμε: 

Εγκρίνουμε τη γενομένη με την αριθμ. 48305/21.11.90 
συμβολαιογραφική Πράξη του συμβολαιογράφου Κορίνθου Ιω¬ 
άννη Κωνσταντίνου Καλλίρη σύσταση Ιερού Γυναικείου Κοινο- 
βιακού Ιδρύματος (ησυχαστηρίου) με την επωνυμία «Ο ΑΓΙΟΣ 
ΝΕΚΤΑΡΙΟΣ» στη θέση Κοκκινιά της Κοινότητας Βασιλικού 
Κορινθίας. 

Το ίδρυμα αυτό το οποίο είναι Νομικό Πρόσωπο Ιδιωτικού Δι¬ 
καίου τελεί κάτω από την εποπτεία του έκάστοτε Σεβασμιωτάτου 
Μητροπολίτου Κορινθίας και διέπεται από τον οργανισμό του. 
Κυρώνουμε τον Οργανισμό του Ιερού Γυναικείου Κοινοβιακού 
Ιδρύματος (Ησυχαστηρίου) «Ο ΑΓΙΟΣ ΝΕΚΤΑΡΙΟΣ»,, θέση 
Κοκκινιά Κοινότητας Βασιλικού Κορινθίας, που αποτελείται από 
τριάντα (30) άρθρα και καταχωρίζεται ως κατωτέρω: 

Άρθρον Ιον 

ΕΠΩΝΥΜΙΑ - ΜΟΡΦΗ 

Τη Σεπτή Ευλογία και αδεία του Σεβασμιωτάτου Μητροπολί¬ 
του Κορινθίας Παντελεήμονος, ιδρύεται Ιερόν Γυναικείαν Κοινο- 
βιακόν Μοναστικόν Ησυχαστήριον, υπό την επωνυμίαν «ΙΕΡΟΝ 
ΓΥΝΑΙΚΕΙΟΝ ΗΣΥΧΑΣΤΗΡΙΟΝ Ο ΑΓΙΟΣ ΝΕΚΤΑΡΙΟΣ», 
εις ιδιόκτητον χώρον, κείμενον εις θέση «Κοκκινιά» της κτηματι¬ 
κής περιφέρειας της Κοινότητος Βασιλικού Κορινθίας, του τέως 
Δήμου Σικυώνος, περιλθόντα στην Ευσταθία Γεωργίου Τραγου- 
στή με τα πωλητήρια συμβόλαια 5.474/12.8.1972 και 5.478/ 
21.8.1972, του Συμβολαιογράφου Σικυώνος Νικολάου Γ. Οικο- 
νομοπούλου και το 15.749/4.12.1972 πωλητήριο συμβόλαιο 
του Συμβολαιογράφου Σικυώνος Ιωάννου Γ. Βασιλοπούλου. 

Το Ησυχαστήριον τούτο αποτελεί Νομικόν Πρόσωπον Ιδιωτι¬ 
κού Δικαίου, ανεξάρτητον, αυτοτελές και αυτοδιοίκητον, υπαγό- 
μενον εις την κανονικήν δικαιοδοσίαν, κατά τα εν τω παρόντι Ορ¬ 
γανισμό) διαλαμβανόμενα, του εκάστοτε Μητροπολίτου Κοριν¬ 
θίας, όστις έχει την Ανωτάτην πνευματικήν και πατρικήν επο- 
πτείαν και ακολουθεί τα θέσμια των Ιερών Κοινοβιακών Μονών 
της Εκκλησίας της Ελλάδος. 

Άρθρον 2ον 

ΑΙ ΚΑΝΟΝΙΚΑ! ΔΙΚΑΙΟΔΟΣΙΑΙ ΤΟΥ ΣΕΒΑΣΜΙΩΤΑΤΟΥ 
ΜΗΤΡΟΠΟΛΙΤΟΥ ΚΟΡΙΝΘΙΑΣ 

Το ιδρυόμενον Ιερόν γυνάικείον κοινοβιακόν Μοναστικόν Ησυ¬ 
χαστήριον διατελεί υπό την κανονικήν δικαιοδοσίαν του εκάστοτε 
Σεβασμιωτάτου Μητροπολίτου Κορινθίας, όστις: 

α) Μνημονεύεται εν πάσοις ταις Ιεραίς Ακολουθίαις κατά τα 
υπό τυπικού οριζόμενα. 

β) Ασκεί την Ανωτάτην εποπτείαν πατρικώς και προστατευτι¬ 
κούς επί του Ιερού Ησυχαστηρίου και παρακολουθεί την ομαλήν 
κατά τους θείους και Ιερούς κανόνας λειτουργίαν αυτού. 

γ) Παρέχει την Ευλογίαν του κατά τη εγκατάστασιν της υπό 
της Ολομέλειας εκλεγείσης Ηγουμένης. 

δ) Εγκρίνει τας κουράς των μοναχών. 

ε) Ανακρίνει τα κανονικά παραπτώματα των εν αυτώ διαβιου- 
σών και φροντίζει διά την άμεμπτον αυτών βιοτήν. 

στ) Ελέγχει τη νομιμότητα της οικονομικής διαχειρίσεως, εφ’ 
όσον κρίνει τούτο σκόπιμον ή εφ’ όσον προκόψουν τυχόν οικονομι- 
καί ανωμαλίαι. 

ζ) Διορίζει και παύει τον υπό της Γερόντιας προτεινόμενον 
Εφημέριον του Ησυχαστηρίου, απαραιτήτως όντα κανονικόν Ιε¬ 
ρέα της Ορθοδόξου κατά Ανατολάς Εκκλησίας. 

'Αρθρον 3ον 
ΣΚΟΠΟΣ 

1. Σκοπός του ιδρυομένου Ησυχαστηρίου είναι η εν Κοινο- 
βιακή Πολιτεία αδιάλειπτος του εν Τριάδι Θεού Δοξολογία, η διά 
λειτουργικών και κατ’ ιδίαν προσευχών, διά συνεχούς κατά Θεόν 
ασκήσεως και εν Αγίοις Διακονίοις νέκρωσις των παθών, των εν 
οίυτώ ασκουμένων και η υπ’ αυτών τελεία βίωσις της κατά Θεόν 
εν Χριστώ Ιησού Μυστικής ζωής, οδηγούσης εις ψυχικήν αυτών 
σωτηρίαν και θέωσιν. 

'Αρθρον 4ον 
ΕΔΡΑ - ΣΦΡΑΓΙΣ 

1. Το Ιερόν Μοναστόν Ησυχαστήριον «Ο ΑΓΙΟΣ ΝΕΚΤΑ¬ 
ΡΙΟΣ» εδρεύει εν τη θέσει «Κοκκινιά» της κτηματικής περιφέ¬ 
ρειας της Κοινότητος Βασιλικού Κορινθίας. 

2. Το Ιερόν Ησυχαστήριον κέκτηται σφραγίδα κυκλικήν φέ- 
ρουσαν εις το μέσον απεικόνισιν του Αγίου Νεκταρίου και αναγρά- 
φουσαν εις την περιφέρειαν αυτής «I. Γυναικείου Ησυχαστήριον Ο 
ΑΓΙΟΣ ΝΕΚΤΑΡΙΟΣ Ι.Μ. Κορινθίας. 

, 'Αρθρον 5ον 

ΣΤΝΘΕΣΙΣ ΑΔΕΛΦΟΤΗΤΟΣ 

Εις την Αδελφότητα του Ιερού Γυναικείου Κοινοβίου παραμέ- 
νουσιν ισοβίως γυναίκες άγαμοι ή εν χειρεία διατελούσαι, άνευ τέ¬ 
κνων ή μετά τέκνων συμπληρωσάντων το 18ον έτος της ηλικίας 
των, ως δόκιμοι και εφεξής ως μοναχαί, αίτινες προκειμένου να 
εισαχθώαιν δηλούσιν προς την σχετικήν αίτησίν των προς την Γε¬ 
ρόντιαν την επιθυμίαν των να μονάσωσιν, αφού προηγουμένως 
λάβουν γνώσιν του "Οργανισμού και του εσωτερικού κανονι¬ 
σμού. 

2. Εις το Ι.Γ. Ησυχαστήριον γίνονται δεκτοί ως δόκιμοι γυναί¬ 
κες, άγουσαι τουλάχιστον το 18ον έτος της ηλικίας των. 

3. Η υποψήφια γίνεται δεκτή ανεξαρτήτως καταγωγής και 
ιδιαιτέρας πατρίδος, αρκεί να είναι Χριστιανή Ορθόδοξος, έχει δε 
στερρόν και αμετάκλητον απόφασιν δια την βίωσιν του Μοναχι¬ 
κού ιδεώδους συμφώνως τω παρόντι οργανισμώ και τω συντα- 
χθησομένω εσωτερικώ κανονισμώ του Ησυχαστηρίου, ηθικήν και 
κοσμίαν ζωήν και Ορθόδοξον πίστιν, πνεύμα θυσίας και αυταπαρ- 
νήσεως χάριν της I. Αδελφότητος και του Ιερού σκοπού της, υπα- 
κοήν, αγάπην, ακτημοσύνην και ταπεινοφροσύνην. 

4. Εάν η υποψήφια είναι τυχόν ανήλικος απαιτείται έγγραφος 
συγκατάθεση των γονέων αυτής. 

5. Ο χρόνος της δοκιμασίας διαρκεί επί τριετίαν, πάντως όμως 
δεν κύρονται μοναχαί προ της συμπληρώσεως του 21ου έτους 
της ηλικίας των οπότε είναι δόκιμοι. 

Εις εξαιρετικάς περιπτώσεις, περί ών προβλέπει ο πέμπτος κα¬ 
νών της Πρωτο-δευτέρας Συνόδου, ο χρόνος της δοκιμασίας με- 


γαλυτέρων την ηλικίαν υποψηφίων μοναχών δύναται να συ- 
ντμηθή. 

Κατά τον χρόνον της δοκιμασίας η δόκιμος οφείλει απαραιτή¬ 
τους να εγκαταβιοί συνεχώς εν τω Ησυχαστηρίου. 

6. Η πρόσληψις και η αποβολή των δοκίμων ανάγονται εις την 
κρίσιν της Γερόντιας και επικυρούνται υπό του Μητροπολίτου. 

7. Η κουρά των μοναχών εις μικροσχήμους και μεγαλοσχή- 
μους γίνεται κατόπιν προτάσεως προς τον Σεβασμιώτατον Μη¬ 
τροπολίτην Κορινθίας και της εγγράφου παροχής της ευλογίας 
αυτού. 

'Αρθρον 6ον 

ΚΟΙΝΟΒΙΑΚΟΣ ΘΕΣΜΟΣ 

Η Μοναστική Αδελφότης διαβιοί, συμφώνως προς το Κοινο- 
βιακόν σύστημα των Ιερών Κοινοβιακών Μονών της Εκκλησίας 
της Ελλάδος. Ούτως άπασα η Μοναστική Αδελφότης και αι δόκι- 
μαι Αδελφαί συνεσθίουν επί κοινής Τραπέζης. Κατ’ εξαίρεσιν εις 
ασθενούσαν Αδελφήν επιτρέπεται υπό της Ηγουμένης να εσθίη εν 
τω ιδίω αυτής κελλίω. Το Κοινοβιακόν σύστημα ουδόλως επιτρέ¬ 
πεται να μεταβληθή. 

'Αρθρον 7ον 

ΤΑ ΔΙΟΙΚΗΤΙΚΑ ΟΡΓΑΝΑ ΤΟΤ ΗΣΥΧΑΣΤΗΡΙΟΥ ΕΙ¬ 
ΝΑΙ: 

1) Η Ηγουμένη 

2) Η Γεροντία, ήτις αποτελείται εκ της Ηγουμένης και δύο (2) 
Συμβούλων εκ των κεκαρμένων Αδελφών του Ησυχαστηρίου 

3) Η Ολομέλεια, η οποία αποτελείται εξ όλων των κανονικώς 
κεκαρμένων μικροσχημάτων και μεγαλοσχήμων Αδελφών του 
Ησυχαστηρίου των εγγεγραμμένων εν τω Μοναχολογίω του Ιε¬ 
ρού Ησυχαστηρίου και εγκαταβιουσών εν αυτώ. 

'Αρθρον δον 

Την άσκησιν του πειθαρχικού ελέγχου επί των μελώ της Αδελ¬ 
φότητος κέκτηται κατά πρώτον η Ηγουμένη, κατά δεύτερον η 
Γερόντια και κατά τρίτον η Ολομέλεια. 

Επί σοβαρών παραπτωμάτων τον πειθαρχικόν έλεγχον ασκεί 
ο εκάστοτε Μητροπολίτης Κορινθίας. 

'Αρθρον 9ον 
Η ΗΓΟΥΜΕΝΗ 

Η Ηγουμένη του Ησυχαστηρίου είναι ισόβια. Δύναται όμως 
αύτη να παραιτηθή οικειοθελώς ή να αντικατασταθή παρά της 
Ολομέλειας, εάν καταστή αποδεδειγμένος ένεκεν νόσου ή άλλης 
αιτίας, σωματικώς ή πνευματικώς ανίκανος προς άσκησιν των 
καθηκόντων της. 

Εάν υποπέση εις βαρύ ηθικόν παράπτωμα ελέγχεται υπό της 
Γεροντίας και εξετάζεται η περίπτωσις ενώπιον της Ολομέλειας 
παρ’ ής και αντικαθίσταται, προεδρευούσης της εκ της Γερόντιας 
εχούαης τα πρεσβεία της κουράς, του Σεβασμιωτάτου Μητροπο¬ 
λίτου Κορινθίας παρεμβαίνοντος κανονικώς εφ’ όσον είναι αποδε¬ 
δειγμένη η ενοχή της, καθ’ ό έχει κανονικόν δικαίωμα. 

'Αρθρον ΙΟον 

Η Ηγουμένη εκλέγεται υπό της Ολομέλειας, συμφώνως ταις 
διατάξεσι της Εκκλησίας της Ελλάδος. Εν περιπτώσει θανάτου, 
παραιτήσεως ή αντικαταστάσεώς της, τα καθήκοντα αυτής ανα¬ 
λαμβάνει προσωρινώς η εκ των μελών της Γερόντιας έχουσα τα 
πρεσβεία της Κουράς, ονομαζομένη τοποτηρήτρια του I. Ησυχα¬ 
στηρίου. 

Η Τοποτηρήτρια ως πρώτον και σπουδαιότερον καθήκον της 
και επί ποινή εκπτώσεως εκ του αξιώματος της, έχει να προετοι- 
μάση εντός 60 ημερών την εκλογήν της νέας Ηγουμένης, κά- 
μνουσα τούτο γνωστόν εις την Ολομέλειαν .των Αδελφών, προ 
επτά (7) ημερών δι’ ανακοινώσεως επί της Τραπέζης. Η εκλογή 
διεξάγεται διά μυστικής ψηφοφορίας εν τω Ναώ του I. Ησυχα- 

στηρίου, ενώπιον τριμελούς επιτροπής, αποτελουμένης εκ της 
Τοποτηρητρίας και δύο αδελφών οριζόμενων διά πρακτικού παρά 
της Ολομέλειας. Μετά τη Θ. Λειτουργίαν και την κεκανονισμένην 
τέλεσιν της προσευχής, γίνεται η ψηφοφορία μυστικώς. Εν συνε¬ 
χεία η επιτροπή κάμνει την διαλογήν των ψηφοδελτίων και ανα- 
δεικνύεται ως Ηγουμένη, η αδελφή η έχουσα τας περισσοτέρας 
ψήφους. Εν ισοψηφία τίθεται κλήρος μεταξύ των δύο ισοψηφου- 
σών αδελφών, η δε κληρωθείσα θεωρείται υπό της Ολομέλειας 
υποδεικνυόμενη. Ακολούθως καταρτίζεται υπό της Επιτροπής 
πρακτικόν το οποίον καταχωρείται εις τα Πρακτικά του Ησυχα¬ 
στηρίου. Αντίγραφου τούτου υποβάλλεται εις τον Σεβασμιώτατον 
Μητροπολίτην Κορινθίας προς έγκρισιν και παροχήν της Ευλο¬ 
γίας του, διά την εγκατάστασιν της ούτω εκλεγείσης Ηγούμενης. 

. Άρθρον 11 ον 

Η Ηγουμένη είναι πνευματική Μήτηρ της Μοναστικής Αδελ¬ 
φότητος διακρινομένη διά τα απαραίτητα ψυχικά, πνευματικά 
και διοικητικά αυτής χαρίσματα, αποτελούσα δε εξαίρετου υπό¬ 
δειγμα Μοναχικής ασκήσεως και αρετής, πραότητας, ταπεινο- 
φροσύνηςϊκαι αγάπης. Είναι το κέντρου και ο άξων περί τον 
οποίον στρέφεται ολόκληρος η ζωή της Μοναστικής Αδελφότη¬ 
τος. 

Η Ηγουμένη ασκεί πνευματικήν εξουσίαν και πειθαρχικόν 
έλεγχον εφ’ όλων των αδελφών των τε χειροθετημένων και των 
δοκίμων χωρίς απολυταρχικά δικαιώματα επ’ αυτών, αλλ’ εν 
πνεύματι αγάπης χριστιανικής, ως πρώτη και προϊσταμένην με¬ 
ταξύ ίσων αδελφών ούσα. 

Η Ηγουμένη διοικεί την Αδελφότητα και κατευθύνει αυτήν 
συμφώνως προς τους I. Κανόνας, τας παραδόσεις των Πατέρων 
της Ορθοδόξου Ανατολικής Εκκλησίας, τον παρόντα Οργανισμόν 
και τον τυχόν συνταχθησόμενον Εσωτερικόν Κανονισμόν. Παρα¬ 
κολουθεί αγρύπνως την προσωπικήν ζωήν εκάστης Αδελφής και 
μεριμνά δια την ομαλήν και εύρυθμον λειτουργίαν του Ησυχαστη¬ 
ρίου. Η Ηγουμένη δίδει τα διακονήματα εις τας αδελφάς, παρα¬ 
κολουθεί την τήρησιν και πιστήν εφαρμογήν των θρησκευτικών 
και Μοναχικών Κανόνων και εποπτεύει την ακριβή εκτέλεσιν των 
ανατιθεμένων εις τας αδελφάς διακονημάτων. 

Άρθρον 12ον 

Η Ηγουμένη προΐσταται των Συνεδρίων της Γερόντιας και της 
Ολομέλειας. Κωλυομένη δε η ασθενούσα δύναται να αντικατα- 
σταθή προσωρινώς εις άπαντα τα καθήκοντα και τα δικαιώματά 
της υπό αδελφής οριζομένης εγγράφως υπ’ αυτής. Μετά την άρ- 
σιν του κωλύμματος ή της ασθένειας της αναλαμβάνει αυτοδι¬ 
καίως τα καθήκοντά της. 

Άρθρον 13ον 
ΕΚΠΡΟΣΩΠΗΣΙΣ 

1. Η Ηγουμένη εκπροσωπεί νομίμως το I. Ησυχαστήριον εις 
όλας τας σχέσεις μετά των τρίτων φυσικών ή νομικών προσώ¬ 
πων, ιδιωτικού ή δημοσίου δικαίου, ως και ενώπιον πάσης αρχής 
.Εκκλησιαστικής, Πολιτικής, Δικαστικής, Διοικητικής, Φορολο¬ 
γικής, Δημοτικής, Κοινοτικής ή άλλης οιασδήποτε τοιαύτης ως 
και παντός άλλου Οργανισμού ή και του Ταμείου Παρακαταθη¬ 
κών και Δανείων ως και Ταχυδρομικών Ταμιευτηρίων κ.λπ. 

2. Η Ηγουμένη δύναται δι’ εγγράφου εξουσιοδοτήσεώς της να 
ορίσει εν μέλος της Γερόντιας ή οιονδήποτε άλλο πρόσωπον ήθε- 
λεν αύτη κρίνει κατάλληλον, διά την ως άνω εκπροσώπησιν. 

Άρθρον 14ον 
Η ΓΕΡΟΝΤΙΑ 

1. Η Γεροντία αποτελείται εκ τριών μελών συμπεριλαμβανο- 
μένης εις αυτά και της Ηγουμένης, ήτις και προεδρεύει. Αι σύμ¬ 
βουλοι Αδελφαί εκλέγονται υπό της Ολομέλειας της Αδελφότη¬ 
τος, επί τριετή θητεία, δια μυστικής ψηφοφορίας, ως εν άρθρω 10 


ορίζεται. Κατόπιν τούτων συντάσσεται πρακτικόν των εκλεγει- 
σών μελών της Γεροντίας, το οποίον καταχωρείται εις το βιβλίον 
Πρακτικών, υποβάλλεται δε αντίγραφου εις τον Σεβασμιώτατον 
Μητροπολίτην Κορινθίας, προς γνώσιν Του και έγγραφον Ευλο¬ 
γίαν. 

2. Αι προτάσεις και αποφάσεις της Γερόντιας και της Ολομέ¬ 
λειας καταχωρούνται εις το βιβλίον Πρακτικών του Ησυχαστη¬ 
ρίου, άτινα υπογράφονται υπό των κατά την συνεδρίασιν παρό¬ 
ντων μελών. 

3. Η Γερόντια θεωρείται εν απαρτία παρόντων απάντων των 
μελών. Εν περιπτώσει ασθένειας ή κωλύματος μέλους της Γερό¬ 
ντιας, αντικαθίσταται προσωρινώς υπό μέλους της Ολομέλειας, 
οριζόμενου υπό της Ηγουμένης εγγράφως. 

Άρθρον 15ον 

Εάν έν μέλος της Γ εροντίας καταστή εξ οιουδήποτε λόγου ανί¬ 
κανον προς άσκησιν των καθηκόντων του προ της συμπληρώ- 
σεως τριετίας, ή εάν υποπέσει εις βαρύ ηθικόν σφάλμα αποδεδειγ- 
μένως, παύεται παρά της Ολομέλειας, τη προτάσει της Γερό¬ 
ντιας, ήτις μετά την παύσιν προβαίνει αμέσως εις την εκλογήν 
νέου μέλους. 

Ο Σεβασμιώτατος Μητροπολίτης Κορινθίας ασκεί επί του ού¬ 
τως εκπεσόντως μέλους τα κανονικά αυτού δικαιώματα. 

Άρθρον 16ον 

ΤΟ ΕΡΓΟΝ ΤΗΣ ΓΕΡΟΝΤΙΑΣ 

1. Η Γερόντια διοικεί το Ησυχαστήριον. Αποφασίζει επί πα¬ 
ντός εν γένει θέματος αναφερομένου εις τη διοίκησιν και λειτουρ¬ 
γίαν του Ησυχάστηρίου. 

2. Συντάσσει τον Εσωτερικόν κανονισμόν τον οποίον υποβάλ¬ 
λει παρά τω Σεβασμιωτάτω Μητροπολίτη Κορινθίας προς έγκρι- 
σιν, και δέον όπως συνάδη προς τους Ιερούς Κανόνας. 

3. Αποδέχεται δΓ αποφάσεώς της τας παρά φύσεως δωρεάς, 
κληροδοσίας και τας εν γένει εκ χαριστικής αιτίας δωρεάς παρ’ 
οιουδήποτε φυσικού ή νομικού προσώπου ή και αποποιείται ταύ- 
τας δι’ ητιολογημένης αποφάσεώς της. 

4. Αποφασίζει περί πάσης δαπάνης ϋπερβαινούσης το ποσόν 
των 100.000 δραχμών, εφόσον αύτη δεν αναγράφεται εις τον 
προϋπολογισμόν. 

5. Συντάσσει τον Προϋπολογισμόν και Απολογισμόν εκάστου 
διαχειριστικού έτους. Αντίγραφα τούτων υποβάλλει προς τον Σε¬ 
βασμιώτατον Μητροπολίτην Κορινθίας προς έγκρισιν και παρο¬ 
χήν ευλογίας. 

6. Ασκεί την πειθαρχικήν εξουσίαν της αρμοδιότητάς της εις 
πάσας τας μοναχάς, κεκαρμένας ή δοκίμους δυναμένη δι’ αποφά¬ 
σεώς της να επιβάλη μετά προηγουμένην κλήσιν εις απολογίαν 
την υπό του Εσωτερικού Κανονισμού προβλεπομένην ποινήν; 

7. Ορίζει δι’ αποφάσεώς της δύο εκ των αδελφών αίτινες εκτε- 
λούν χρέη Γραμματέως και Οικονόμου. 

8. Συνάπτει συμβάσεις δανείων ή προβαίνει εις αγοράς τας τε¬ 
λευταίας με σύμφωνον γνώμην του Μητροπολίτου. 

9. Γνωστοποιεί εις την δόκιμον ένα μήνα προς την εις Μονα¬ 
χήν κουράς της περί της τύχης της περιουσίας της. 

Άρθρον 17ον 
Η ΟΛΟΜΕΛΕΙΑ 

1. Η Ολομέλεια συγκαλείται εις τας προβλεπομένας υπό του 
παρόντος Οργανισμού περιπτώσεις, ήτοι: α) Δια την εκλογήν 
νέας Ηγουμένης ή μέλους της Γ εροντίας κ.λ.π. β) Αποφασίζει δια 
πάσαν πράξιν αγοράς ή εκποιήσεως κινητών ή ακινήτων, πλην 
των δια του παρόντος Οργανισμού χαρακτηρισθέντων ως ανα- 
παλλοτριώτων. 

2. Η Ολομέλεια θεωρείται εν απαρτία παρόντων των 3/4 των 
μελών της. 

3. Ο Προϋπολογισμός και ο Απολογισμός εσόδων και εξόδων 

έκαστου διαχειριστικού έτους, εγκρίνεται δι’ αποφάσεως της 
Ολομέλειας. 

'Αρθρον 18ον 

ΒΙΒΛΙΑ ΤΟΤ I. ΗΣΥΧΑΣΤΗΡΙΟΥ 

Εις το Ιερόν Ησυχαστήριου τηρούνται τα εξής βιβλία: 

1) Βιβλίου ΠΡΑΚΤΙΚΩΝ, 2) Βιβλίου Μοαχολόγιου - Μονα¬ 
χών και Δοκίμων, 3) Βιβλίου Πρωτοκόλλου εισερχομένων και 
εξερχομένων εγγράφων, 4) Βιβλίου Ταμείου, 5) Βιβλίου Υλικού, 
6) Γραμμάτια Εισπράξεων και 7) Εντάλματα Πληρωμής. 

'Αρθρον 19ον 

ΕΓΓΡΑΦΑ - ΥΠΟΓΡΑΦΑ! 

1. Παν έγγραφον φέρει την υπογραφήν της Ηγουμένης ή της 

νομίμου αναπληρωτρίας αυτής και την σφραγίδα του I. Ησυχα¬ 
στηρίου. · ■ 

2. Οσάκις το έγγραφον συντάσσεται εκ μέρους της Γερόντιας ή 
της Ολομέλειας, παρεκτός της υπογραφής της Ηγουμένης, προ¬ 
στίθενται και αι υπογραφαί των μελών της Γερόντιας ή των με¬ 
λών της Ολομέλειας. 

3.0 Προϋπολογισμός και ο Απολογισμός εκάστου διαχειριστι¬ 
κού έτους, εγκρινόμενος υπό της Ολομέλειας της Μοναστικής 
Αδελφότητος, υπογράφεται υπό της Ηγουμένης και των μελών 
της Γερόντιας. 

'Αρθρον 20ον 

ΕΣΩΤΕΡΙΚΟΣ ΚΑΝΟΝΙΣΜΟΣ 

' 1. Η Γερόντια συντάσσει του Εσωτερικόν Κανονισμόν της Μο¬ 
ναστικής Αδελφότητος. Ούτως συντάσσεται επί τη βάσει των Ιε¬ 
ρών Κανόνων, των Πατερικών Παραδόσεων της Ορθοδόξου Εκ¬ 
κλησίας και του Γενικού Εσωτερικού Μοναστικού Κανονισμού 
της Εκκλησίας της Ελλάδος και περιλαμβάνει θέματα αφορώντα 
εις την εσωτερικήν και αθόρυβου θρησκευτικήν ηθικήν εκκλησια¬ 
στικήν ζωήν των Μοναχών και Δοκίμων Μοναχών. 

2. Αντίγραφου τούτου υποβάλλει εις τον Σεβασμιώτατον Μη¬ 
τροπολίτην Κορινθίας προς έγκρισιν και ευλογίαν, όστις Μητρο¬ 
πολίτης αν κρίνει απαραίτητό βελτιώνει τούτον. 

’Αρθρον 2 Ιον 
ΕΞΟΔΟΣ ΜΟΝΑΧΩΝ 

1. Απαγορεύεται η έξοδος των Μοναχών ή Δοκίμων εκτός του 
I. Ησυχαστηρίου άνευ αδείας της Ηγουμένης. 

2. Η μετάβασις των μοναχών εκτός της Μητροπολιτικής περι¬ 
φέρειας της Ιεράς Μητροπόλεως Κορίνθου επιτρέπεται κατόπιν 
αδείας της προϊσταμένης των αρχής. 

3. Η έξω του I. Ησυχαστηρίου ή και εις ετέραν Ιεράν Μονήν 
παραμονή Μοναχής τινός άνευ αδείας ή και πέραν της αρμοδίως 
χορηγηθείσης αδείας απαγορεύεται απολύτως. 

4. Μοναχή τις δύναται να αιτήσηται Κανονικόν απολυτήριον 
εκ της I. Μονής αυτής, όπερ χορηγείται αυτή εάν υφίσταται απο- 
χρώντες λόγοι και αφού εξασφαλισθή η συγκατάθεσις του Μητρο¬ 
πολίτου εις την επαρχίαν του οποίου υπάγεται η Ιερά Μονή, εις ήν 
η απολυομένη Μοναχή επιθυμεί εφεξής να μονάση. 

Άρθρον 22ον 

1. Το I. Ησυχαστήριου ως Νομικόν Πρόσωπον Ιδιωτικού Δι¬ 

καίου είναι πνευματικόν Ίδρυμα αυτοτελές, αυτοδιοίκητον και 
ανεξάρτητου και υπόκειται εις τον έλεγχον τον οριζόμενου υπό 
των Νόμων, ήτοι του οικείου Μητροπολίτου, των Διοικητικών 
Οργάνων του, της Ηγουμένης, της Γερόντιας και της Ολομε- . 
λείας της Μοναστικής Αδελφότητος. - - 

2. Έκαστον των οργάνων τούτων εντός του πλαισίου της δι¬ 
καιοδοσίας του ασκεί τον διαχειριστικόν έλεγχόν με άκαμπτου θέ- 
λησιν και μετά της επιβεβλημένης αυστηρότητας, ως αποτελού¬ 


σες τηζ διατάξεως ταύτης μιας εκ των θεμελιωδών διατάξεων 
της ζωής και της ευρύθμου λειτουργίας του I. Ησυχαστηρίου. 

Άρθρον 23ον 

1. Περιουσία του I. Ησυχαστηρίου θα είναι: α) η υπό των ιδρυ¬ 
τών δωρεά του εν τη θέσει «Κοκκινιά» κτηματικής περιφέρειας 
Βασιλικού Κορινθίας, του τέως Δήμου Σικυώνος, κειμένου ακινή¬ 
του, λεπτομερώς εν τη αρχή του παρόντος περιγραφομένου, διά 
την χρήσιν και εγκατάστασιν των αδελφών του I. Ησυχαστηρίου, 
β) πάσα τυχόν κτηματική προς αυτό προσφορά ακινήτων παρά 
των Μοναχών ή τυχόν δωρεά παρά των ευλαβών χριστιανών ή 
πάσα περαιτέρω αγορά υπό των Ιδρυτριών αυτού. 

2. Πόροι του I. Ησυχαστηρίου είναι: α) αι εις χρήμα εισφοραί 
των Μοναχών και Δοκίμων, β) παν ποσόν προσκτώμενον εκ της 
οιασδήποτε φύσεως εργασίας των αδελφών (πλεκτών, κεντημά¬ 
των, εργόχειρων, ζωγραφική κλπ.), γ) πάσα οιασδήποτε φύσεως 
εισφορά προς το I. Ησυχαστήριου παρ’ οιουδήποτε φυσικού ή Νο¬ 
μικού Προσώπου, δ) παν ποσόν προσκτώμενον εξ οιασδήποτε άλ¬ 
λης πηγής και εκ των περιουσιακών στοιχείων του I. Ησυχαστη¬ 
ρίου. Άπαντες οι πόροι ούτοι κατατίθενται εις το Κοινό^Ταμείον 
του Ιερού Ησυχαστηρίου. Αι Αδελφαί ή δόκιμοι του Ιερού Ησυχα¬ 
στηρίου επ’ ουδενί λόγω και εν ουδεμιά αιτία δύνανται απερχόμε-. 
ναι εκ του Ιερού Ησυχαστηρίου ένεκεν οιασδήποτε αιτίας, να 
στραφώσιν κατ’ αυτού και να ζητήσωσιν ανταμοιβήν ή επιστρο¬ 
φήν περιουσίας ή χρημάτων ή ζητήσωσιν ασφάλιστρα κλπ., καθ’ 
όσον ταύτα συμψηφίζονται οπωσδήποτε εις τα δαπανώμενα παρά 
του Ησυχαστηρίου, καθ’ όν χρόνον παραμένουν, διαιτώνται και 
θάλπονται παρ’ αυτού και δεν προβλέπονται υπό των Ιερών Κα¬ 
νόνων. 

Άρθρον 24ον 

ΤΑ ΑΚΙΝΗΤΑ ΤΟΥ ΗΣΥΧΑΣΤΗΡΙΟΥ 

Τα δωρηθησόμενα υπό των ιδρυτών ακίνητα διά την εγκατά- 
στασιν και χρήσιν των Μοναχών του Ησυχαστηρίου, ως μέλλουσι 
ταύτα να περιγράφωσιν εις το συνταγησόμενον δωρητήριον συμ- 
βόλαιον, είναι αναπαλλοτρίωτα, ως και πάντα τα εφεξής προ- 
σκτώμενα περιουσιακά στοιχεία. 

Άρθρον 25ον 

1. Η Μοναστική Αδελφότης δύναται να έχη εάν θέλει εφημέ¬ 
ριον, διοριζόμενον μετά πρότασιν της Γεροντίας υπό του Σεβασμι- 
ωτάτου Μητροπολίτου Κορινθίας κάι διαιτώμενον εκτός του πε¬ 
ριβόλου του I. Ησυχαστηρίου. Ούτος δέον να είναι κατά το δυνα¬ 
τόν γέρων εις την ηλικίαν, να μην ανήκη εις παρεκκλησιαστικάς 
Οργανώσεις και να είναι πειθαρχικός εις την Εκκλησίαν και ουδε- 
μίαν απολύτως ανάμειξιν δύναται να έχη εις την διοίκησιν του I. 
Ησυχαστηρίου επί ποινή παύσεως. 

2. Εάν καταστή αδύνατος πνευματικώς προς εκτέλεσιν των 
καθηκόντων του ή εκτροπή κατ’ ανεπίτρεπτου τρόπον, ή υποπέση 
αποδεδειγμένως εις βαρύ παράπτωμα κατόπιν προτάσεως υπό 
της Γερόντιας παύεται υπό του Σεβασμιωτάτου Μητροπολίτου 
Κορινθίας. 

Άρθρον 26ον 

Αναλήψεις καταθέσεων παρά Τραπέζοις ενεργούνται υπό μέ¬ 
λους της Μοναστικής Αδελφότητος, οριζομένου εγγράφως υπό 
της Γερόντιας. 

Άρθρον 27ον 

Θεμελιώδεις διατάξεις των οποίων απαγορεύεται η τροποποί- 
ησις είναι αι εξής: 

1. Η αυτοτέλεια, αυτοδιοίκησις και ανεξαρτησία του I. Ησυχα¬ 
στηρίου ως Ν.Π.Ι.Δ. 

2. Η πνευματική Ανωτάτη εποπτεία του Σεβασμιωτάτου Μη¬ 
τροπολίτου Κορινθίας και αι Κανονικαί δικαιοδοσίαι Αυτού. 

3. Η άσκησις των εγκαταβιουσών εν τω ΙερώΉσυχαστηρίω 
Μοναζουσών συμφώνως προς τας Ιεράς Παραδόσεις τα Ιερά 

Δόγματα και τους Ιερούς Κανόνας των Αγίων Επτά Οικουμενι¬ 
κών Συνόδων της Ορθοδόξου Ανατολικής του Χριστού Εκκλη¬ 
σίας. 

4. 0 Κοινοβιακός Θεσμός. 

5. Η ισοβιότης του αξιώματος της Ηγουμένης. 

6. Το αναπαλλοτρίωτου του ακινήτου του δωρηθησομένου υπό 
των ιδρυτών. 

7. Η διάρκεια υπάρξεως του I. Ησυχαστηρίου. 

Άρθρον 28ον 

Ζητήματα μη προβλεπόμενα υπό του παρόντος Οργανισμού, 
καθορίζονται υπό του Εσωτερικού Κανονισμού. 

Άρθρον 29ον 

Ο παρών Οργανισμός δύναται να τροποποιηθεί κατά τας μη 
θεμελιώδεις αυτού διατάξεις υπό της Ολομέλειας του I. Ησυχα¬ 
στηρίου παρόντων απάντων των μελών αυτής κατά την συνεδρία- 
σιν και διά πλειοψηφίας των 4/5 των μελών αυτής. 

Άρθρον 30ον 

Το I. Ησυχαστήριου ιδρύθη διά να ζήση εις το διηνεκές, διεπό- 
μενον εσαεί υπό του παρόντος Οργανισμού. Εν περιπτώσει καθ’ 
ήυ υπάρχει εν μόνον μέλος αυτού, το I. Ησυχαστήριου θεωρείται 
υφιστάμενον, το δε μέλος τούτο δυνάμει του παρόντος Οργανι¬ 
σμού αντικαθιστά άπαντα τα διοικητικά Όργανα του I. Ησυχα¬ 
στηρίου, ήτοι την Ηγουμένην, την Γεροντίαν και την Ολομέλειαν. 

Εις περίπτωσιν, καθ’ ην ουδέ εν μέλος υφίσταται το I. Ησυχα¬ 
στήριου εξακολουθεί υφιστάμενον άνευ ουδεμιάς αδελφής μέχρι 
πενταετίας, του Σεβασμιωτάτου Μητροπολίτου Κορινθίας φρο¬ 
ντίζοντας διά την εξεύρεσιν μοναχών. Εάν η πενταετία παρέλθη 
άπρακτος, τότο ο Σεβασμιώτατος Μητροπολίτης Κορίνθου απο¬ 
φασίζει επί του περαιτέρω πρακτέου. 

Η περιουσία του I. Ησυχαστηρίου περιέρχεται εις την Ιεράν 
Μητρόπολιν Κορίνθου προς εκπλήρωσιν παρεμφερούς ή ετέρου 
φιλανθρωπικού σκοπού. 

Αθήνα, 27 Φεβρουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙ ΑΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


γκροτήθηκε η προβλεπόμενη από το άρθρο 2 του Π.Δ. 246/ 
ί974 επιτροπή διαχωρισμού του λειβαδιού «Τσιαταλάρ» Πλατα- 
νουλίων όπως τροποποιήθηκε με τις αρ. Ν. 675/15.2.77, Μ. 
10910/1.1.79 και 8518/10.8.82 όμοιές μας. 

6. Τις αρ. 1/10.4.78, 2/27.4.78, 3/12.6.78 και 4/ 
1.11.79 αποφάσεις πρακτικού της επιτροπής διαχωρισμού των 
εκτάσεων λειβαδιού «Τσιαταλάρ» Πλατανουλίων. 

7. Το αρ. Τ/963/14.4.82 έγγραφο της Επιθεώρησης Τοπο¬ 
γραφικής κεντρικής Ελλάδας με το οποίο μα διαβιάσθηκαν τα 
κτηματολογικά στοιχεία διαχωρισμού έτους 1978-1981 του 
λειβαδιού «Τσιαταλάρ» Πλατανουλίων. 

8. Την αρ. 781/1984/6.11.1989 γνωμοδότηση της Νομι¬ 
κής Δ/νσης του Υπουργείου Γεωργίας από την οποία προκύπτει 
ότι η οριοθέτηση των βοσκοτόπων και ο καθορισμός των ορίων 
τους δεν αποτελούν κώλυμα για την έκδοση κυρωτικής απόφα¬ 
σης του Νομάρχη σύμφωνα με τα άρθρα 5 του Π.Δ. 246/1974. 

9. Τα από 18.11.1981 κτηματολογικά στοιχεία διαχωρισμού 
του λειβαδιού «Τσιαταλάρ» Πλατανουλίων που συντάχθηκαν από 
την αρμόδια επιτροπή καθώς και το από έτους 1978 και 1981 
σχετικό τοπογραφικό διάγραμμα. 

10. Το υπ’ αριθ. 18174/28.11.1990 έγγραφο της Δ/νσης 
Γεωργίας Ν. Λάρισας. 

11. Την αρ. 186304/9.1.91 διαταγή του Υπουργού Γεωρ¬ 
γίας με την οποία εισηγείται την κύρωση των κτηματολογικών 
στοιχείων διαχωρισμού του ανωτέρω λειβαδιού. 

12. Την σχετική εισήγηση της Δ/νσης Γεωργίας Νομαρχίας 
Λάρισας, αποφασίζουμε: 

Κυρώνουμε το νέο κτηματολογικά καθεστώς που διαμορφώ¬ 
θηκε στο λειβάδι «Τσιαταλάρ» Πλατανουλίων, με τον γενόμενο 
διαχωρισμό των κτηνοτροφικών κλήρων κατά τοί έτη 1978- 
1981, όπως αυτό δείχνεται και απεικονίζεται στον από 
18.11.1981 κτηματολογικά πίνακα και στα από έτη 1978 και 
1981 διαγράμματα που συνέταξε η αρμόδια επιτροπή διαχωρι¬ 
σμού. ' ι · 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 12 Φεβρουάριου 1991 
Ο Νομάρχης 

ΑΝΔΡΕΑΣ ΕΞΑΔΑΚΤΥΛΟΣ 
-♦- 

Αριθ. 2286 (3) 

Σύσταση νομικού προσώπου στην Κοινότητα Τριόδου Ν. Μεσση¬ 
νίας με την επωνυμία «Σχολική Επιτροπή Δημοτικού Σχο¬ 
λείου Τριόδου». 

Ο ΝΟΜΑΡΧΗΣ ΜΕΣΣΗΝΙΑΣ 


Αριθ. 1223 (2) 

Κύρωση διαχωρισμού λειβαδιού «ΤΣΙΑΤΑΛΑΡ» Πλατανου¬ 
λίων. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Αποκέ¬ 
ντρωσης». 

2. Τις διατάξεις του άρθρου 5 του Ν.Δ. 246/1974 «περί κα¬ 
θορισμού της διοικητικής και τεχνικής διαδικασίας του διαχωρι¬ 
σμού των κτηνοτροφικών κτημάτων κατ’ ατομικής κλήρους ή 
κλήρους μικρών ομάδων κτηνοτροφών». 

3. Την αρ. 65/1953 απόφαση της Β’ Επιτροπής Απαλ/σεων 
Λάρισας με την οποία κρίθηκαν δικαιούχοι αποκατάστασης στο 
. λειβάδι «Τσιαταλάρ» Πλατανουλίων. 

4. Την αρ. 14/1976 απόφαση της αυτού ως άνω επιτροπής 
Απαλλοτριώσεων με την οποία έγιναν ορισμένες εγγραφοδιαγρα- 
φές κτηνοτροφών που είναι αποκαταστημένοι στο ανωτέρω λει- 
βάδι.. 

5. Την αρ. Μ. 7810/14.9.76 απόφασή μας με την οποία συ¬ 


Έχοντας υπόψη: 

1. Τις διατάξεις του άρθρου 187 του Π.Δ. 323/89; 

2. Την 13/1990 απόφαση του Κοινοτικού Συμβουλίου: 

3. Τις διατάξεις του άρθρου 5 του Ν. 1894/90 (ΦΕΚ 110/ 
Α/27.8.90) 

4. Το αριθμ. 28303/7.5.1991 έγγραφο του Υπουργείου 
Εσωτερικών, αποφασίζουμε: 

. 1. Συνιστούμε στην Κοινότητα Τριόδου ίδιο νομικό πρόσωπο 
με την επωνυμία «Σχολική Επιτροπή Δημοτικού Σχολείου Τριό¬ 
δου». 

2. Σκοπός Του Νομικού Προσώπου είναι: 

α) Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού ύδρευ¬ 
σης τηλεφώνου αποχέτευσης αναλώσιμων υλικών κ.λ.π. 

β) Η εκτέλεση μικρών έργων για επισκευή και συντήρση των 
διδακτηρίων. 

γ) Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηρίακών εγκαταστάσεων. 

> -δ) Η φροντίδα για την εξεύρεση άλλων πόρων: και ο εφοδια¬ 
σμός των σχολικών μονάδων με έπιπλα και σκεύη με βιβλία για 

τη σχολική βιβλιοθήκη και γενικά με όλα τα μέσα που είναι απα¬ 
ραίτητα για τη λειτουργία τους και γενικότερα η λήψη όλων των 
μέτρων που κρίνουν αναγκαία για τη στήριξη της διοικητικής λει¬ 
τουργίας των σχολικών μονάδων.. 

3. Το νομικό πρόσωπο διοικείται από 5 μελές διοικητικό συμ¬ 
βούλιο αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Δύο (2) Κοινοτικούς Συμβούλους, 
γ. Το εκάστοτε Δ/ντή του Δημοτικού Σχολείου Τριόδου, 
δ. Τον εκάστοτε εκπρόσωπο του Συλλόγου Γονέων και Κηδε¬ 
μόνων του Δημοτικού Σχολείου Τριόδου. 

Τα μέλη με στοιχεία β-δ ορίζονται από το Κοινοτικό Συμβού¬ 
λιο. 

4. Η θητεία του πρώτου Δ.Σ. του νομικού προσώπου λήγει με 
τη λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την Κοινοτική πε¬ 
ρίοδο 

Το Δ.Σ. εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 
ά. Ετήσια επιχορήγηση της κοινότητας, 
β. Ετήσια επιχορήγηση του κράτους. 

γ. Κάθε είδους εισφορές, δωρεές κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή 
υπηρεσιών. 

ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 20 Φεβρουάριου 1991 

Ο Νομάρχης 
ΠΕΤΡΟΣ ΜΠΡΑΙΜΗΣ 

-♦- 

Αριθ. 2302 (4) 

Σύσταση ίδιου Νομικού Προσώπου στην Κοινότητα Ίδας Ν. Πέλ¬ 
λας επωνυμία με την «Σχολική Επιτροπή Δημοτικού Σχολείου 
Ίδας». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Τις διατάξεις του άρθρου 5 παρ. 8 του Ν. 1894/90/ΦΕΚ 
110/Α/27.8.90 «Για την Ακαδημία και άλλες εκπαιδευτικές 
διατάξεις». 

3. Την αριθμ. 8/1991 απόφαση του κοινοτικού συμβουλίου 
Ίδας, αποφασίζουμε: 

1. θεωρούμε ότι νόμιμα λήφθηκε η αριθμ. 8/1991 απόφαση 
του κοινοτικού συμβουλίου Ίδας, με την οποία αυτό συνιστά ίδιο 
νομικό πρόσωπο με την επωνυμία ΣΧΟΛΙΚΗ ΕΠΙΤΡΟΠΗ Δη¬ 
μοτικού Σχολείου Ίδας. 

2. ΣΚΟΠΟΣ ΤΟΤ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας, θέρμανσης, φωτισμού ύδρευσης τη¬ 
λεφώνου αποχέτευσης αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των δι¬ 
δακτηρίων. 

Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το νομικό πρόσωπο διοικείται από 5 μελές διοικητικό συμ¬ 


βούλιο αποτελούμενο από: 

α. Από δύο Κοινοτικούς Συμβούλους απο τους οποίους ο ένας 
ορίζεται Πρόεδρος με απόφαση του Κοινοτικού Συμβουλίου. 

β. Από τον Διευθυντή Δημοτικού Σχολείου Ίδας. 

γ. Από τον Πρόεδρο του Συλλόγου Γονέων και Κηδεμόνων του 
Δημοτικού Σχολείου Ίδας. 

δ. Από ένα ευοπόληπτο κάτοικο της Κοινότητας. 

4. Η θητεία του πρώτου Δ.Σ. του νομικού προσώπου λήγει με 
τη λήξη της παρούσας δημοτικής και κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινο¬ 
τική περίοδο 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α. Ετήσια επιχορήγηση του δήμοι! ή της κοινότητας. 

β. Ετήσια επιχορήγηση του κράτους. 

γ. Κάθε είδους εισφορές, δωρεές κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή 
υπηρεσιών. 

ε. Πρόσοδοι από την περιουσία του. 

6. Περιουσία, (αναγράφεται η περιουσία που τυχόν αφιερώνε¬ 
ται). 

7. Το νομικό πρόσωπο εκπροσωπείται στα δικαστήρια και σε 
κάθε δημοσία αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Έδεσσα, 20 Φεβρουάριου 1991 

' Ο Νομάρχης κ.α.α. 

Ο Διευθυντής 

ΕΛΕΥΘΕΡΙΟΣ ΛΑΣΚΗΣ 

- ♦ - 

Αριθ. 2306 (5) 

Σύσταση ίδιου Νομικού προσώπου στην Κοινότητα Ίδας Ν. Πέλ¬ 
λας με την επωνυμία «Σχολική Επιτροπή Νηπιαγωγείου Ίδας». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89. 

2. Τις διατάξεις του άρθρου 5 παρ. 8 του Ν. 1894/90/ΦΕΚ 
110/Α/27.8.90 «Για την Ακαδημία και άλλες εκπαιδευτικές 
διατάξεις». 

3. Την αριθμ. 10/1991 απόφαση του κοινοτικού συμβουλίου 
Ίδας, αποφασίζουμε: 

1. θεωρούμε ότι νόμιμα λήφθηκε η αριθμ. 10/1991 απόφαση 
του κοινοτικού συμβουλίου Ίδας, με την οποία αυτό συνιστά ίδιο 
νομικό πρόσωπο με την επωνυμία ΣΧΟΛΙΚΗ ΕΠΙΤΡΟΠΗ Νη¬ 
πιαγωγείου Ίδας. 

2. ΣΚΟΠΟΣ ΤΟΥ ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η διαχείριση των πιστώσεων που διατίθενται για τις λειτουρ¬ 
γικές δαπάνες καθαριότητας, θέρμανσης, φωτισμού ύδρευσης τη¬ 
λεφώνου αποχέτευσης αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των δι¬ 
δακτηρίων. 

Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη με βιβλία για τη 
σχολική βιβλιοθήκη και γενικά με όλα τα μέσα που είναι απαραί¬ 
τητα για τη λειτουργία τους και γενικότερα η λήψη όλων των μέ¬ 
τρων που κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. Το νομικό πρόσωπο διοικείται από 5 μελές διοικητικό συμ¬ 
βούλιο αποτελούμενο από: 

α. Από δύο Κοινοτικούς Συμβούλους απο τους οποίους ο ένας 
ορίζεται Πρόεδρος με απόφαση του Κοινοτικού Συμβουλίου. 

β. Από τον Διευθυντή Νηπιαγωγείου Ίδας. 
γ. Από τον Πρόεδρο του Συλλόγου Γονέων και Κηδεμόνων του 
Νηπιαγωγείου Ίδας. 

δ. Από ένα ευοπόληπτο κάτοικο της Κοινότητας. 

4. Η θητεία του πρώτου Δ.Σ. του νομικού προσώπου λήγει με 
τη λήξη της παρούσας δημοτικής και κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινο¬ 
τική περίοδο 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: ' 

α. Ετήσια επιχορήγηση του δήμου ή της κοινότητας. 

β. Ετήσια επιχορήγηση του κράτους, 
γ. Κάθε είδους εισφορές, δωρεές κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή 
υπηρεσιών. 

ε. Πρόσοδοι από την περιουσία του. 

6. Περιουσία, (αναγράφεται η περιουσία που τυχόν αφιερώνε¬ 
ται). 

7. Το νομικό πρόσωπο εκπροσωπείται στα δικαστήρια και σε 
κάθε δημοσία αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Έδεσσα, 20 Φεβρουάριου 1991 

Ο Νομάρχης κ.α.α. 

Ο Διευθυντής 
ΕΛΕΥΘΕΡΙΟΣ ΛΑΣΚΗΣ 

- + - 

Αριθ. 2916 (6) 

Σύσταση σχολικής επιτροπής Κοινότητας Πυργαδικίων Ν. Χαλ¬ 
κιδικής με την επωνυμία Σχολική Επιτροπή Δημοτικού Σχο¬ 
λείου Πυργαδικίων. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/1990 περί Σχολικής περιουσίας 
και λειτουργίας Σχολείων. \ 

■ 2. Το άρθρο 187 του Π.Δ. 323/1989. 

3. Την αριθμ. 10/91 απόφαση του κοινοτικού Συμβουλίου 
περί σύστασης κοινοτικού νομικού προσώπου με την επωνυμία 
Σχολική Επιτροπή Δημοτικού Σχολείου Πυργαδικίων αποφασί¬ 
ζουμε: 

1. Συνιστά στην Κοινότητα Πυργαδικίων του νομού Χαλκιδι¬ 
κής ίδιο νομικό πρόσωπο με την επωνυμία Σχολική Επιτροπή 
Δημοτικού Σχολείου Πυργαδικίων. 

2. Σκοπός του νομικού προσώπου είναι: 

η διαχείριση των πιστώσεων που διατίθενται για τις λειτουργι¬ 


κές δαπάνες καθαριότητας, θέρμανσης, φωτισμού, ύδρευσης,^τη¬ 
λεφώνου, αποχέτευσης, αναλώσιμων υλικών κ.λ.π. 

η εκτέλεση μικρών έργων για επισκευή και συντήρηση των δι¬ 
δακτηρίων. 

η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικότερα η λήψη όλων που κρίνονται 
αναγκαία για τη στήριξη της διοικητικής λειτουργίας των σχολι¬ 
κών μονάδων. 

3. Το νομικό πρόσωπο διοικείαι από δμελές διοικητικό συμ¬ 
βούλιο αποτελούμενο από: 

α. τον εκάστοτε πρόεδρο ως Πρόεδρο. 

β. ένα κοινοτικό σύμβουλο. 

γ. Το Διευθυντή του δημοτικού Σχολείου. 

δ. εκπρόσωπο του συλλόγου γονέων και κηδεμόνων 

ε. έναν δημότη. 

4. Η θητεία του πρώτου Δ.Σ. του νομικού προσώπου λήγει με 
τη λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική πε¬ 
ρίοδο. Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 
α. ετήσια επιχορήγηση της κοινότητας, 
β. ετήσια επιχορήγηση του κράτους. 

γ. κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή 
υπηρεσιών 

ε. Πρόσοδοι από την περιουσία του. 

6. περιουσία: 1. Κήπος κατηγορία Ε. Αρ. τεμ. 313 έκτασης 
460 μ 2 , 2. Κήπος κατηγορία Ε Αρ. τεμ. 315 έκτασης 360 μ 2 ,3. 
Κήπος κατηγορία Ε Αρ. τεμ. 317 έκτασης 2.070 μ 2 , 4. Οπω¬ 
ρών κατηγορία Ε Αρ. τεμ. 326 έκτασης 7.520 μ 2 , 5. Αγρός κα¬ 
τηγορία Ε Αρ. τεμ. 409 έκτασης 9.600 μ 2 , 6. Οπωρών κατηγο¬ 
ρία Ε Αρ. τεμ. 554 έκτασης 1.200 μ 2 , 7. Αγρός κατηγορία Ε 
Αρ. τεμ. 838 έκτασης 808 μ 2 , 8. Κήπος κατηγορία Ε Αρ. τεμ. 
964 έκτασης 2010 μ 2 . 

7. Το νομικό πρόσωπο εκπροσωπείται στα δικαστήρια και σε 
κάθε δημόσια αρχή από τον πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κηβερ- 
νήσεως. 

Πολύγυρος, 22 Φεβρουάριου 1991 

Με εντολή Νομάρχη 
Ο Διευθυντής 
ΔΙΑΜΑΝΤΗΣ ΠΡΙΤΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ρ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

, Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ <3Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

,» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















